b'\n_START_ARTICLE_\nWewenoc\n_START_PARAGRAPH_\nWewenoc (Wawenoc, Ouanwinak, Sheepscot, Wawenock, Wawnock), pleme Algonquian Indijanaca iz saveza Abenaki, nastanjeno nekada u obalnom podru\xc4\x8dju Maine, u okruzima Sagadahoc, Lincoln i Knox. Teritorij Wewenoca bio je znatno manji od Penobscota, koji su im bili na sjeveru ili Maliseeta i Passamaquoddyja. Wewenoci su \xc5\xbeivjeli od ribolova i lova, sezonski migriraju\xc4\x87i izme\xc4\x91u lova\xc4\x8dkih i ribarskih kampova. Kanu i toboggan bila su glavna prevozna i transportna sredstva. 1749. preseljeni su u Kanadu.'